એક પ્રાચીન ગ્રંથ અનુસાર પ્રતીતિ નામની દેવાંગનાના ગર્ભથી ભક્તરાજ પ્રહલાદ સંવત ૧૪૫૫ જેઠ માસની પૂનમે કબીરના રૂપમાં પ્રગટ થયા હતા. જ્યારે એક પ્રચલિત મત અનુસાર જગદ્ગુરુ રામાનંદ સ્વામીનાં આશીર્વાદથી કાશીની એક વિધવા બ્રાહ્મણીના પેટે ઉત્પન્ન થયા હતા. બ્રાહ્મણી આ નવજાત શિશુને લહરતારા તળાવ પાસે ફેંકી આવી. તેને એક વણકર પોતાના ઘરે લાવ્યો. આ વણકરે જ તેઓનું પાલન-પોષણ કર્યું. પછીથી આ જ બાળક કબીર તરીકે જાણીતા થયા.